armvectores/hy_wikipedia_2023 huggingface dataset:
Կիրովի փողոց (Յալթա)

Անվան այլ կիրառումների համար տե՛ս՝ Կիրովի փողոց (այլ կիրառումներ)Կիրովի փողոց (ռուս.՝ Улица Кирова), փողոց Ղրիմի Յալթա քաղաքում։ Անվանվել է ի պատիվ կոմունիստական կուսակցության և խորհրդային պետության գործիչ, ԱՄԿ(բ)Կ ԿԿ քարտուղար և կազմբյուրոյի անդամ, ԽՍՀՄ ԿԴԿ նախագահության անդամ Սերգեյ Միրոնովիչ Կիրովի (1886-1934)։ Կիրովի փողոցը ժամանակակից Յալթայի ամենաերկար փողոցն է՝ 3,4 կմ։


== Պատմություն ==
Կիրովի փողոցը Յալթայի բարձրաստիճան տիտղոսներ և կոչումներ կրողների խիտ բնակեցվածությամբ փողոց էր։ 19-րդ դարի վերջին - 20-րդ դարի սկզբին այստեղով անցնում էր Աուտկա գյուղը (այժմ՝ Չեխովո ավան) Դերեկոյ գյուղին (այժմ՝ Ուշչելնոյե) կապող ճանապարհը։ Ճանապարհի ձախ կողմում ձգվում էին խաղողի այգիներ։ 1880-ական թվականներին, երբ ճանապարհի երկու կողմերում հայտնվեցին առաջին ամառանոցները, ճանապարհի մի մասը սկսեց կոչվել Աուտսկայա, իսկ մյուս մասը՝ Սադովայա փողոց։ Խորհրդային տարիներին Աուտսկայա փողոցը վերանվանվեց Կիրովի փողոց։


== Նշանակալի շենքեր և շինություններ ==
Կիրովի փողոց, 13՝ երկհարկանի ինքնատիպ ճարտարապետական այս շինությունը կառուցվել է նախկին սեփականատիրոջ՝ Ղրիմի հնությունների ռուս անվանի ուսումնասիրող, պատմաբան և դրամագետ Ալեքսանդր Լվովիչ Բերտիե-Դելագարդի նախագծով և ղեկավարությամբ։ Պավլենկոն այս տան մասին գրել է. «...Ա. Լ. Բերտիե-Դելագարդ գիտնականի, որի հիշատակը երբեք չի մահանա Ղրիմի հնություններն ուսումնասիրողների շրջանում, տունը Յալթայի բարձրակարգ հիշարժան վայր է»։
Կիրովի փողոց, 17՝ Բերտիե-Դելագարդի կալվածքի խորքում գտնվում է մեկ այլ տուն, որտեղ ապրել է ռուս կոմպոզիտոր Վասիլի Սերգեևիչ Կալիննիկովը։ Նրա փոքրիկ բնակարանը երկրորդ հարկում էր։
Կիրովի փողոց, 31՝ այն շենքը, որտեղ այժմ գտնվում է «Մագարաչ» ինստիտուտը, կառուցվել է 1898 թվականին արական գիմնազիայի համար։ Այնտեղ 1905-1906 թվականներին սովորել է Պյոտր Լազարևիչ Վոյկովը՝ հետագայում խորհրդային անվանի դիվանագետ, որը 1927 թվականին սպանվել է Վարշավայում սպիտակգվարդիականի կրակոցից։ Նույն ուսումնական հաստատությունում 1904-1906 թվականներին սովորել է խորհրդային անվանի բանաստեղծ Սամուիլ Յակովլևիչ Մարշակը։
Կիրովի փողոց, 32՝ Յալթայի կենտրոնում է գտնվում կեղծգոթական ոճով կառուցված այս հինավուրց մեծ առանձնատունը։ Սա 1888 թվականին կառուցված «Օմյուր» նախկին ամառանոցն է, որը պատկանել է Կապիտոլինա Իլովայսկայային։ 1898 թվականի հոկտեմբերից մինչև 1899 թվականի ապրիլ այս տան առաջին հարկի երկու սենյակներում ապրել և աշխատել է մեծանուն գրող Անտոն Պավլովիչ Չեխովը։
Կիրովի փողոց, 112՝ սա համաշխարհային նշանակության հուշարձան է. Ա. Պ. Չեխովի հիշատակային թանգարանը այցելուներին ծանոթացնում է ռուս մեծ գրողի ստեղծագործական կյանքին։ Այստեղ ամեն ինչ պահպանվել է այնպես, ինչպես եղել է Ա. Պ. Չեխովի կենդանության օրոք։


== Ծանոթագրություններ ==
Լի շրջան (Իլինոյս)

Անվան այլ կիրառումների համար տե՛ս՝ Լի շրջան (այլ կիրառումներ)Լի շրջան (անգլ.՝ Lee County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.878 կմ² է, բնակչությունը՝ 36.031 մարդ (2010 թ. տվյալներով)։ Շրջկենտրոնն է Դիքսոն բնակավայրը։ Կազմավորվել է 1839 թ.։
Սարավան

Սարավան (նախկին անվանումը` Թերփ),
գյուղ Հայաստանի Հանրապետության Վայոց ձորի մարզի Վայքի տարածաշրջանում, մարզկենտրոնից 35 կմ հարավ-արևելք, Դարբ գետի ափին։
Սարավան է վերանվանվել է 1956 թ.-ի փետրվարի 27-ին։


== Աշխարհագրություն ==
Համայնքը կազմված է երեք բնակավայրերից՝ Սարավան, Սարալանջ և Ուղեձոր։ Վարչական տարածքը կազմում է 6336 հեկտար։
Սարավան գյուղը գտնվում է ծովի մակերևույթից 1600 մ բարձրության վրա։ Լեռնային գյուղ է, շրջափակված է գեղեցիկ անտառներով։ Համայնքի տարածքով է անցնում Երևան-Մեղրի միջպետական մայրուղին, որի աջ և ձախ կողմերում են գտնվում Սարավան և Սարալանջ գյուղերը։
Հեռավորությունը մարզկենտրոնից 35 կմ է, Վայք քաղաքից՝ 18 կմ։ Համայնքը սահմանակից է Վայոց ձորի մարզի Արտավան, Գնդեվազ և Սյունիքի մարզի Գորայք համայնքներին։


== Բնակչություն ==
Ըստ ՀՀ 2011 թ. մարդահամարի արդյունքների` Սարավանի մշտական բնակչությունը կազմել է 245, առկա բնակչությունը` 235 մարդ։ Գյուղը նախկինում բնակեցված է եղել ադրբեջանցիներով, որոնք լքել են գյուղը 1988-1989 թթ.։ Դրանց փոխարեն գյուղում հաստատվել են Ադրբեջանից բռնագաղթած հայեր։ Սարավանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, ծխախոտագործությամբ, հացահատիկի, կերային կուլտուրաների մշակությամբ և պտղաբուծությամբ։ Հիմնվել են նաև այգիներ։


== Պատմամշակութային կառույցներ ==
Սարավանում կան XVII դարի ավերակ եկեղեցի, XIII դարի աղբյուր-հուշարձան, 4-5 կմ հարավ-արևմուտքում՝ XIV-XIX դարերի մատուռ և XI-XVII դարերի խաչքարեր։


== Տես նաև ==
Սարավանի պատմության և մշակույթի անշարժ հուշարձանների ցանկ (Վայոց ձորի մարզ)


== Ծանոթագրություններ ==
Ռոլան Ասատրյան

Ռոլան Սոսենի Ասատրյան (նոյեմբերի 12, 1940(1940-11-12), Ապարան, Հայկական ԽՍՀ, ԽՍՀՄ), բժիշկ։ Բժշկական ծառայության պահեստի կապիտան (1970 թվականին)։
Ավարտել է Երևանի պետական բժշկական համալսարանը (1966 թվականին)։


== Գործունեությունը ==
1963-1983 թվականներին աշխատել է ՀՀ առողջապահության համակարգում, 1983 թվականից՝ «Մալաթիա» բժշկական կենտրոնում։
1991 թվականի սեպտեմբերին կամավոր մեկնել է ԼՂՀ Շահումյանի շրջան, մասնակցել է հիվանդ, վիրավոր ազատամարտիկների և խաղաղ բնակիչների բուժօգնության աշխատանքներին։ Գիտական աշխատությունները վերաբերել է են արդյունաբերական թունաբանության, ալերգիաբանության հարցերին։
Happy New Year

«Happy New Year» (անգլ.՝ Շնորհավոր Նոր տարի), շվեդական ABBA խմբի երգը՝ 1980 թվականին թողարկված Super Trouper ալբոմից։ Երգի աշխատանքային անունն ավելի զվարճալի է՝ «Հայրի՛կ, չհարբես Սուրբ ծնունդին» (անգլ.՝ «Daddy Don’t Get Drunk on Christmas Day»։) Երգը դարձել է հանրահայտ, և Նոր տարվա նախօրեին այն հաճախ կարելի լսել ռադիոյով և հեռուստատեսությամբ, թեև երգի տեքստը բնավ տոնական մոտիվներ չունի. մասնավորապես նրանում կան հետևյալ տողերը․


== Թողարկում ==
Երգն առաջին անգամ թողարկվել է Super Trouper աբոմում 1980 թվականի նոյեմբերի 3-ին։ 1980 թվականին երգը՝ որպես սինգլ, թողարկվել է որոշ երկրներում։ Երկրորդ անգամ սինգլը թողարկվեց 1999 թվականին։
«Felicidad»-ն երգի իսպանական տարբերակն է, որը ձայնագրվել է 1980 թվականի հոկտեմբերին և աննշան է տարբերվում երգի անգլալեզու տարբերակից։ Երգը թողարկվել է որպես սինգլ «Super Trouper» երգի հետ միասին Բ կողմում և ընդգրկվել է արգենտինական հիթ-շերթների լավագույն հնգյակում։ «Felicidad»-ը առաջին անգամ CD տարբերակով թողարկվել է միայն 1994 թվականին բանաքաղության միջոցով, թողարկված Polydor Records լեյբլի կողմից Más ABBA Oro անվամբ։


== Քավեր-տարբերակներ ==


=== A*Teens-ի տարբերակ ===
«Happy New Year» երգը շվեդական A*Teens խմբի չորրորդ սինգլն է, որը թողարկվել է 1999 թվականի վերջին։ Դա ABBA խմբի երգերի վերջին քավեր տարբերակն էր, որ ձայնագրվել էր A*Teens խմբի կողմից, ինչպես նաև առաջին երգն է, որի ձայնագրմանը նշանակալի մասնակցություն են ունեցել խմբի տղամարդիկ։ Շվեդիայում սինգլը դարձել է «ոսկե»։
Երգի տեքստում 1989 թվականի (In the end of eighty-nine…) բառերը փոխարինվել են 1999-ով։
«Happy New Year»-ը դարձել է A*Teens խմբի միակ միջազգային սինգլը, որի հիման վրա նկարահանվել է գովազդային տեսահոլովակ, ոչ թե լիարժեք տեսահոլովակ։


==== Երգերի ցանկ ====
Շվեդական մաքսի սինգլ
Happy New Year (Radio Version) - 4:24
Happy New Year (Extended Version) - 6:52
Mamma Mia (The Bold & The Beautiful Glamourmix Edit) - 3:46
Super Trouper (W. I. P.) - 6:10


==== Հիթ-շքերթներ ====


=== Այլ տարբերակներ ===
Երգի ռուս-անգլերեն տարբերակը ձայնագրվել է Մարինա Կապուրոյի կողմից։
Երգը կատարել է նաև ֆինն երգչուհի Տարյա Տուրունենը իր Henkäys ikuisuudesta սուրբծննդյան ալբոմում։


== Ծանոթագրություններ ==
Պֆաթեր

Պֆաթեր (գերմ.՝ Pfatter), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 3059 մարդ (դեկտեմբերի 31, 2010 թվական)։ Զբաղեցնում է 48,14 կմ² մակերես տարածք։ Պաշտոնական կոդ՝ 09 3 75 183։


== Ծանոթագրություններ ==


== Արտաքին հղումներ ==
Պաշտոնական կայք
Bill Haley & His Comets

Bill Haley & His Comets, ամերիկյան ռոքնռոլ խումբ։ Գոյություն ուներ 1952 թվականից մինչև Բիլի Հեյլի մահը՝ 1981 թվականը։
1955 թվականին խմբի «Rock Around the Clock» սինգլը համարվում է ռոքնռոլի ամբողջ պատմության մեջ ամենաշատ վաճառված երգը։ Ըստ Գինեսի ռոկերդների գրքի, նրանք վաճառել են ավելի քան 25 միլիոն օրինակ՝ դառնալով ռոքնռոլի պատմության մեջ ամենաշատ սինգլ վաճառած խումբը։
Բացի այդ, խումբը կատարել է նաև «(We’re Gonna) Rock Around The Clock» երգը, որի շնորհիվ Bill Haley & His Comets կոլեկտիվը ընդունվել է ռոքնռոլի փառքի սրահ։ Սինգլը ընդգրկվել է նաև սրահի կազմած թոփ 500 լավագույն երգերի ցանկում՝ 500 Songs That Shaped Rock and Roll:


== Կազմ ==
Բիլ Հեյլ, վոկալ և կիթառ
Ֆրենի Բիչեր, գլխավոր կիթառ
Բիլի Ուիլյամսոն, սլայդ կիթառ
Ջոնի Գրանդե, դաշնամուր, ակորդեոն
Ռուդի Պոմպիլի, սաքսոֆոն(Կազմը փոխվել է)Փառքի սրահ ընդունվել են խմբի հետևյալ մասնակիցները՝ Ջոի Ամբրոուզ, Ֆրենի Բիչեր, Դենի Սեդրոնի, Ջոնի Գրանդե, Ռալֆ Ջոնս, Լիթլ Մրշալ, Ռուդի Պոմպիլի, Ալ Ռեքս, Դիկ Ռիչարդս, Բիլի Ուլիամս։


== Դիսկագրություն ==
Տե՛ս անգլերեն բաժնում՝ «Bill Haley & His Comets discography» 


== Մրցանակներ և ճանաչում ==


=== Գրեմիի փառքի սրահ ===


== Ծանոթագրություններ ==


== Արտաքին հղումներ ==
Bill Haley & The Comets Archived 2010-05-27 at the Wayback Machine. на сайте Зала славы рокабилли
Reviews & News about Bill Haley and The Comets (and more) Archived 2011-10-16 at the Wayback Machine. на сайте Зала славы рокабилли
The Comets Archived 2017-04-19 at the Wayback Machine. на сайте Зала славы рокабилли
The Comets Archived 2017-03-07 at the Wayback Machine.  на сайте Зала славы рок-н-ролла
Զեյդեկան

Զեյդեկան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառիան գետի ձախ կողմում, Ալաշկերտի դաշտում, Բայազետ-Տրապիզոն ճանապարհի մոտ։


== Աշխարհագրություն ==
Գյուղն ունի արգավանդ հողեր, որի զգալի մասը ջրառատ է։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։ Բնակիչների մի մասին հաջողվել է գաղթել Արևելյան Հայաստան։


== Բնակչություն ==
Եղել է զուտ հայաբնակ գյուղ։ XIX դարի կեսերին ուներ 60-65 տուն։ 1878 թվականին բնակիչների մի մասը գաղթել է Արևելյան Հայաստան և բնակիչների թիվը կազմել է 35 տուն։ 1913 թվականին ուներ 80 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահությունն ու առևտուրն էր։


== Պատմամշակութային կառույցներ ==
Զեյդեկանն ուներ Ս. Գևորգ անունով եկեղեցի։ Գյուղի մոտ կա խաչքարներով գերեզմանատուն, եկեղեցու և բնակավայրի մնացորդներ։


== Կրթություն ==
Գյուղում գործում էր վարժարան, որն ուներ մի քանի տասնյակ աշակերտներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արփիկ Վարդապետյան

Արփիկ Ղուկասի Վարդապետյան (նոյեմբերի 12, 1912(1912-11-12), Նինոծմինդա, Սամցխե-Ջավախեթի մարզ, Վրաստան - նոյեմբերի 27, 1994(1994-11-27), Երևան, Հայաստան), հայ թարգմանչուհի, ԽՍՀՄ գրողների միության անդամ 1958 թվականից, ԽՄԿԿ անդամ 1945 թվականից։


== Կենսագրություն ==
Արփիկ Վարդապետյանը ծնվել է 1912 թվականի նոյեմբերի 12-ին, Բոգդանովկա (այժմ՝ Վրաստան) գյուղում։ Նրա մայրը՝ Հեղինեն, Վահան Տերյանի կրտսեր քույրն էր։ 1919-1922 թվականներին սովորել է Ախալքալաքում, ապա Ալեքսանդրապոլի (այժմ՝ Գյումրի) ամերիկյան որբանոցի դպրոցում։ 1925 թվականին աշխատել է Ախալքալաքի «Ռանչպար» թերթի խմբագրությունում։ Միջնակարգ կրթությունն ավարտել է Դոնի Ռոստովի Խորհրդային Հայաստանի անվան դպրոցում։ 1928-1934 թվականներին աշխատել է Ախալքալաքի պետական ու կուսակցական հիմնարկներում։ Եղել է ժողկրթբաժնի քարտուղար, գյուղատնտեսական և անտառային արդյունաբերության  բանվորների արհմիության գավառային կոմիտեի նախագահ, ԼԿԵՄ գավառային կոմիտեի և կուսակցության շրջկոմի հաշվառման-վիճակագրական և ինֆորմացիոն բաժնի վարիչ։ 1941 թվականին ավարտել է Երևանի պետական համալսարանի բանասիրական ֆակուլտետի արևմտաեվրոպական գրականության և լեզվի բաժինը։ 1942 թվականին աշխատել է Հայպետհրատում։ 1944-1945 թվականներին սովորել է Երևանի պետական համալսարանի ասպիրանտուրայում, այնուհետև վերսկսել է աշխատել Հայպետհրատում նախ որպես ռուսերեն հրատարակվող գրականության խմբագրության վարիչ, գրական աշխատող, հայ գեղարվեստական գրականության խմբագրության խմբագիր, 1958-1969 թվականներին՝ թարգմանական գրականության խմբագրության վարիչ։ 1969 թվականից անցել է կենսաթոշակի։


== Թարգմանություններ (ռուսերենից) ==


== Տես նաև ==
Հայաստանի գրողների միության անդամների ցանկ


== Ծանոթագրություններ ==
Իսո Կիվիյոկի (Տուլեմայոկիի վտակ)

Իսո Կիվիյոկի (ռուս.՝ Исо-Кивийоки), գետ Ռուսաստանում, հոսում է Կարելական ինքնավար հանրապետությունում։ Հոսում է հարավով։ Գետաբերանը տեղակայված է Տուլեմայոկի գետի աջ ափին՝ 25 կմ հեռավորության վրա։ Գետի երկարությունը 30 կմ է, ավազանի տարածքը 139 կմ2։
Վտակներ

Կոյվուսենոյա (ձախ)
Լախտալամմենոյա (աջ)


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011488
Հիդրոլոգիական ուսումնասիրությունների կոդը - 102001148
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գլաս (դիցաբանություն)

Գլաս (հին հունարեն՝ Ὕλας, «անտառային»), հին հունական դիցաբանական կերպար։ Եղել է շատ գեղեցիկ։ Ֆեոդամանտի և Մենոդիկի որդին՝ ծագումով Էխալիայից կամ Արգոսից («Արգոսի որդին»)։ Համարվել է նաև Դրիոփի որդի  կամ Կեիկի որդին։ Հին հունական դիցաբանության մեջ Դիոփները եղել են ցեղ, հայտնի մարդկանցից է եղել Գլասի հայրը՝ Ֆեոդամանտը։

Արգոնավորդ։ Պատանին սիրահարված է եղել Հերակլեսին։ Ճակատամարտում սպանել է Սագեսին։
Գնալով ջրի, սեքսուալ զվարճանքների համար առևանգվել է հավերժահարսերի կողմից։ Այս դեպքը տեղի է ունեցել Միզիում, Կիոսի մոտակայքում՝ Ասկանի գետում։ Ասկանի գետի հավերժահարսերը Գլասին վերածեցին արձագանքի։ Ըստ Ստրաբոնի, դեպքը տեղի էունեցլ Արգանֆոնի լեռան վրա՝ Կիոս քաղաքում։ Բնակիչները դեպքը վերածել են տոնակատարության։ Տոնակատարության ժամանակ դիցաբանական այս կերպարին զոհեր են մատուցում։
Հռոմեացի բանաստեղծ Սեքստոս Պրոպերցիոսը Գլասին համեմատում է իր ընկերոջ՝ Գալայի հետ։


== Ծանոթագրություններ ==


== Գրականություն ==
Вергилий. Буколики VI 43-44; Георгики III 6; Овидий. Наука любви II 110; Нонн. Деяния Диониса XI 228; Орфическая аргонавтика 646.
Բավարական ազգային թանգարան

Բավարական ազգային թանգարան, (գերմ.՝ Bayerisches Nationalmuseum), թանգարան Գերմանիայի Դաշնային Հանրապետության Բավարիայի երկրամասի Մյունխեն քաղաքում։
Թանգարանը հիմնադրվել է XIX դարում` 1855 թ., Բավարիայի թագավոր Մաքսիմիլանո II-ի կողմից։ Թանգարանը գտնվում է Մյունխենի արվարձաններից մեկում` Պրինցրեգենտեշտրասսեի փողոցում (գերմ.՝ Printsregentenshtrasse)։ Շենքի ճարտարապետական ոճը ընտրվել է 1894-1899 թվականներին՝ Գաբրիել ֆոն Զաիդլի նախագծով։ Թանգարանի մուտքի հատվածը զարդարված է ձիասպորտի արձանիկով, որը համարվում է Բավարիայի արքայաժառանգ Լուիտպոլդի հաջողության խորհրդանիշը։
Թանգարանի ցուցահանդեսի առաջին հարկում ներկայացվա են Բավարիայի պատմությանը, մշակույթինին և արվեստին վերաբերվող տարբեր թանգարանային նմուշներ, որոնք հայտնաբերվել են Գերմանիայի տարածքից և թվագրվում Միջնադարի ժամանակներ։ Թանգարանում է պահվում նաև հայտնի Զեենյան Մադոննան։ Երկրորդ հարկում ներկայացված են ճենապակե մասնագիտացված հավաքածուներ։ Կան նաև աստվածաբանական արձաններ փղոսկրից, ոսկուց և արծաթից։
Վերջին՝ երրորդ հարկի ցուցադրությունը պատմում է Բավարիայի միջնադարյան գյուղական կյանքի մասին։ Այստեղ է պահվում նաև աշխարհի ամենամեծ քանդակների հավաքածուն, որոնք նվիրված են Հիսուս Քրիստոսի ծնունդին (Սուրբ Ծնունդ) և մասուրի մեջ գտնվող Հիսուսին։ 2005 թ. Բավարական ազգային թանգարանը պարգևատրվել է իր զանազան հավաքածուի և 150-ամյակի համար։


== Ծանոթագրություններ ==
Տկղիսպիրի

Տկղիսպիրի (վրաց.՝ ტყისპირი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1320 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ։


== Ծանոթագրություններ ==
Ստորջրյա կինոնկարահանում

Ստորջրյա նկարահանում, ջրի տակ գտնվող օբյեկտների (ծովային և անուշահամ ջրերի ֆլորայի և ֆաունայի), ստորջրյա աշխատանքների, ջրի մեջ կազմակերպվող խաղերի կինոնկարահանումը։ Կատարվում է սովորական կինոապարատներով՝ սուզանավերի և խորջրյա սարքերի լուսանցույցների, ջրավազանների, ակվարիումների թափանցիկ պատերի միջով։ 
Ստորջրյա նկարահանումը լայն տարածում է ստացել աքվալանգի հայտնադործումից հետո։ Աքվալանգը օպերատորին հնարավորություն է տալիս բավական երկար ժամանակ (1 ժ և ավելի) գտնվելու ջրի տակ։ Շարժման հարմարության համար օպերատորները հաճախ օգտվում են ստորջրյա քարշիչից (սկուտերից), իսկ միմյանց հետ կապը պահպանվում է հիդրոձայնային սարքերի միջոցով։ Տեխնիկայի ժամանակակից մակարդակը հնարավորություն է տալիս կինոնկարահանում կատարել նաև այնպիսի խորություններում, որոնք անհասանելի են աքվալանգիստների համար։ Այս դեպքում կինոապարատը աշխատում է հեռակառավարմամբ։ Նկարահանվող օբյեկտների թույլ լուսավորվածության դեպքում կիրառվում են ջրի տակ աշխատելուն հարմարեցված լուսավորման սարքեր։ Բնական ջրավազաններում ջրի մեծ լուսացրման պատճառով ստորջրյա կատարում են բարձր ցայտագունություն (կոնտրաստ) ունեցող գունավոր կինոժապավեններով։ Ստորջրյա նկարահանումը կիրառում են գեղարվեստական, ուսումնական, գիտամասսայական և գիտահետազոտական ֆիլմերի նկարահանման համար։
Սիրբուշկա

Սիրբուշկա (մոլդ.՝ Sîrbuşca) մոլդովական կաթնային ապուր։ Ապուրի մեջ նաև լինում են բանջարեղեն և հացահատիկներ։ Սկզբից ապուրը պատրաստելիս օգտագործում են ոչխարի կաթ, սակայն այժմ օգտագործում են նաև կովի կաթը։


== Պատմություն ==
Թթվային հիմքը (կվաս) հատուկ էր տարբեր Եվրոպական խոհանոցներին։ Հացահատիկներից հատկապես եգիպտացորենն է բնորոշ սիրբուշկային։ Սիրբուշկայում օգտագործում են եգիպտացորենի ալյուր։ Պետք է նշել, որ եգիպտացորենը և կարտոֆիլը Մոլդովա են բերել ХVII դարից ոչ շուտ, սակայն բարձր բերքատվության պատճառով այն համարվել է ազգային ապրանք։


== Տարատեսակներ ==
Գրականության մեջ նկատվում են սիրբուշկա պատրաստելու տարբեր բաղադրատոմսեր։ Հիմնականում տարբերվում են պարենները ավելացնելու հաջորդականությունը։ Երբեմն առաջարկում են լցնել եգիպտացորենի հացահատիկներըˋ որը նախապես լցրած էր սառը ջրի մեջ, տաք ջրի մեջ և եփել այն մինչև կիսաեփ վիճակ։ Հետո ավելացնել բանջարեղենը (խորանարդաձև կտրտած գազար և սեխ, ուղղանկյունաձև կտրտած կարտոֆիլ) և եփել մինչև հացահատիկի և բանջարեղենի ամբողջական եփումը։ Ուրիշ դեպքերում սկզբից եփում են բանջարեղենը, իսկ հետո ավելացնում հացահատիկը։ Ուրիշ տարբերությունը ջուրն է։ Տարբեր բաղադրատոմսերում նշված են ջրի օգտագործման տարբեր չափսեր։ Հանդիպում է նաև, որ կաթնային սիճուկը ավելացնում են եռացող ջրի մեջ։ Ապուրին ավելացնում են նաև կարագ, կորիանդռր, մանր կտրտած սխտոր և սամիթ։


== Ծանոթագրություններ ==
Կոնստանտին Անդրոնիկաշվիլի

Կոնստանտին Անդրոնիկաշվիլի (վրաց.՝ კონსტანტინე ანდრონიკაშვილი, դեկտեմբերի 20 1887 (հունվարի 1 1888), Ղվարել - հուլիսի 2, 1954(1954-07-02), Թբիլիսի, Վրացական ԽՍՀ, ԽՍՀՄ), վրացի խորհրդային ռեժիսոր և մանկավարժ, դրամատուրգ, թարգմանիչ։


== Կենսագրություն ==
Կոնստանտին Անդրոնիկաշվիլին ծնվել է 1887 թվականի դեկտեմբերի 8-ին (դեկտեմբերի 20-ին) Ղվարելում։
1906-1910 թվականներին սովորել է Փարիզում՝ Սորբոնի համալսարանի գրականության ֆակուլտետում։ Միաժամանակ աշխատել է «Օրդեոն» թատրոնում Անդրե Անտուանի մոտ, որտեղ ուսումնասիրել է ռեժիսուրա։
1911-1931 թվականներին որպես ռեժիսոր աշխատել է Վրաստանի տարբեր թատրոններում, 1931—1945 թվականներին՝ ԽՍՀՄ տարբեր թատրոններում (Գորկի, Կույբիշև և այլն), մասնավորապես Սարատովի Ի. Սլոնովի անվան դրամայի ակադեմիական թատրոնում։
1945 թվականից Կոնստանտին Անդրոնիկաշվիլին դերասանական վարպետություն է դասավանդել Թբիլիսիի Շոթա Ռուսթավելու անվան թատերական ինստիտուտում (1947 թվականից՝ պրոֆեսոր)։ Միաժամանակ որպես ռեժիսոր աշխատել է Թբիլիսիի Կ. Մարջանիշվիլու անվան թատրոնում։
Հեղինակ է մի շարք պիեսների։ Վրացերեն է թարգմանել Սոֆոկլեսի, Մոլիերի, Լոպե դե Վեգայի և այլոց պիեսներից։
Կոնստանտին Անդրոնիկաշվիլին մահացել է 1954 թվականի հուլիսի 2-ին Թբիլիսիում։


== Կոչումներ ==
Վրացական ԽՍՀ արվեստի վաստակավոր գործիչ (1950)


== Ծանոթագրություններ ==


== Արտաքին հղումներ ==
АНДРОНИКАШВИЛИ Константин Иосифович
АНДРОНИКАШВИЛИ Константин Иосифович Archived 2018-10-16 at the Wayback Machine.
Ալոտի

Ալոտի (վրաց.՝ ალოტი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Թիանեթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 75 մարդ։


== Ծանոթագրություններ ==
Վիոլա Դանա

Վիոլա Դանա (անգլ.՝ Viola Dana, հունիսի 26, 1897(1897-06-26), Բրուքլին, Նյու Յորք, Նյու Յորք, ԱՄՆ - հուլիսի 3, 1987(1987-07-03), Վուդլենդ Հիլզ, Լոս Անջելես, Կալիֆոռնիա, ԱՄՆ), ի ծնե՝ Վիրջինիա Ֆլագրատ Virginia Flugrath), ամերիկյան կինոդերասանուհի։ Նա իր կարիերան սկսել է համր կինոյից։


== Կենսագրություն ==

Վիոլան ծնվել է 1897 թվականի հունիսի 26-ին՝ Բրուքլինում։ Նրա երկու քույրերը նույնպես դերասանուհի են դարձել։ Ավագը՝ Էդնա Ֆլագրատը, նկարահանվել է Անգլիայում, հանդես է եկել իր իսկական անունով, իսկ կրտսերը՝ Լեոնին, հանդես է եկել Շիրլի Մեյսոն կեղծանունով։
Վաղ տարիքից դերասանուհին խաղացել է թատրոնում։ Առավել ուշագրավ էր Մերի Պիկֆորդի՝ 1917 թվականին էկրանավորված «Խեղճ, փոքրիկ հարուստ աղջիկը» բեմադրությունը, որտեղ Վիոլան հանդես է եկել  Գվենդոլինի դերում։ Այնուհետև նա հրավեր է ստացել Edison Studios կինոընկերությունից և 13 տարեկանում նորամուտը նշել Չարլզ Դիքենսի համանուն ստեղծագործության հիման վրա նկարահանված «Սուրբ Ծննդյան երգ» (1910) կարճամետրաժ ֆիլմում։
Առաջին գլխավոր դերում խաղացել է 1914 թվականին։ Ավելի ուշ նա ծանոթացել է Ջոն Քոլինզի հետ, որը Edison Studios կինոընկերության ռեժիսորներից էր։ 1915 թվականին նրանք ամուսնացել են։ Նրանց միությունը երկար չի տևել. 3 տարվա ընթացքում հասցրել է օգնել երիտասարդ կնոջը նկարահանվել 26 ֆիլմում։ 1918 թվականին Քոլինզը մահացել է թոքաբորբից։
Քոլինզի մահից հետո Վիոլան սիրավեպ է սկսել դերասան Օմար Լոքլիրի հետ, սակայն 1920-ին նկարահանումների ժամանակ նրա ինքնաթիռը կործանվել է, և Օմարը մահացել է։ 20-ական թվականների ընթացքում դերասանուհին հայտնի է եղել և ակտիվորեն նկարահանվել Է Metro Pictures կինոստուդիայում. ընդհանուր առմամբ նա նկարահանվել է հարյուրից ավելի ֆիլմում։ Վիոլայի աստղը խամրել է ձայնային կինոյի հայտնվելուն պես։ Կինոստուդիայի ղեկավարները համարել են, որ դերասանուհու ձայնը չի համադրվում նրա արտաքինի հետ, և նա համր կինոյի բազմաթիվ այլ դերասանուհիների նման հրաժարական է տվել։
1925 թվականի հունիսին նա ամուսնացել է դերասան Մորիս Ֆլինի հետ, սակայն չորս տարի անց բաժանվել է։ 70-ականների կեսերին հայտնաբերվել են նրա հին ֆիլմերը, և ծերացած դերասանուհին որոշ ժամանակ կրկին հայտնվել է հանրության առջև և հարցազրույցներ տվել։ Վիոլա Դանան մահացել է սրտի կաթվածից 1987 թվականի հուլիսի 3-ին՝ իննսուն տարեկան հասակում։ Կինոարտադրության մեջ ունեցած ներդրումների համար Հոլիվուդյան փառքի ծառուղում նա արժանացել է աստղի։


== Ընտրված ֆիլմագրություն ==
1910 — Սուրբ Ծննդյան երգ
1916 — Դրախտի դարպասներ
1926 — Կոշեր Կիտի Կելլի


== Պատկերասրահ ==

		
		


== Ծանոթագրություններ ==


== Արտաքին հղումներ ==
Blue Book of the Screen գրքում նյութ դերասանուհու մասին (անգլ.)
Դերասանուհու կենսագրությունը Silentsaregolden.com Archived 2017-08-11 at the Wayback Machine.(անգլ.)
Դերասանուհու մինի-կենսագրությունը Nytimes.com(անգլ.)
Դերասանուհու նկարները Silent-movies.com
Դարհեմ (Հյուսիսային Կարոլինա)

Դարհեմ (անգլ. Durham, արտասանվում է «Դյուրհեմ»), քաղաք Հյուսիսային Կարոլինայի հարավ-արևելքում, նույնանուն շրջանի վարչական կենտրոն, զարգացնում է ծխախոտի և տեքստիլ արդյունաբերություններն և ունի 239 358 բնակիչ (2012)։
Դարհեմը Կարոլինայի խոշորոգույն կրթական կենտրոնն է։ Այստեղ է գտնվում Դյուքի համալսարանը, ինչպես նաև Գիտության և մաթեմատիկայի դպրոցը։


== Աշխարհագրություն ==
Դարհեմը գտնվում է բլրավետ տեղանքում` Պիդմոնթ սարահարթի արևելակենտրոնական մասում։ Քաղաքն ունի 245,8 կմ² ընդհանուր մակերես, որից  245,1 կմ²` հող է, իսկ 0,7կմ² (0,29 %)` ջուր։ Հողն  առավելապես կավոտ է, ինչը նպաստավոր չէ  գյուղատնտեսություն վարելու համար։ Մի քանի փոքր առուների հետ Դարհեմի միջով հոսում է Ինո գետը։


== Պատմություն ==
Մեծ հնդկական առևտրի ուղին անցնում էր այն տարածքով, որտեղ գտնվում է Դարհեմը։ 1701 թվականին Դարհեմի գեղեցկությունը գնահատել է անգլիացի հետազոտող Ջոն Լոուսոնը, որը տարածաշրջանն անվանել է«Կարոլինաների ծաղիկը»։ Դարհեմի բնակչության կայուն աճն սկսել  է այն պահից, երբ 1827 թվականին քաղաք է բերվել փոստը։ Երկաթուղային ենթակառուցվածքի մուտքը ուշանում էր, քանի որ բնակչությունը չէր ցանկանում  արոտավայրերը զիջել երկաթուղու կառուցման համար։ Սակայն 1849 թվականին Բարթլետ Ս.Դարհեմը նվիրել է իր հողերը դեպոյի կառուցման համար։ Բնակչության հետագա աճը շարունակվել է ԱՄՆ-ում Քաղաքացիական պատերազմից հետո, երբ Դարհեմում սկսվել է ծխախոտի արտադրությունը։ Ապրանքաշրջանառության ընդարձակումը թույլ է տվել Դարհեմին  1869 թվականի ապրիլի 10-ին ստանալ քաղաքի կարգավիճակ։ Այդ ժամանակ Դարհեմը գտնվում էր Օրինջ շրջանի կազմում։ 1881 թվականի  ապրիլի 17-ին քաղաքը դարձավ Դարհեմ նորաստեղծ շրջանի կենտրոն։
1893 թվականին սկսեց հրատարակվել  «Հերալդ-Սան» (The Herald-Sun) խոշոր օրաթերթը։


== Կլիմա ==
Ըստ Կյոպենի դասակարգման Դարհեմն ունի խոնավ մերձարևադարձային կլիմա` տաք և խոնավ ամառ, զով ձմեռ և մեղմ գարուն և աշուն։ Ամառը Դարհեմում առատ է որոտներով և տեղումներով։ Միջին հաշվով տարեկան տեղում է 170 մմ ձյուն, որը սովորաբար հալվում է մի քանի օրվա ընթացքում։


== Քույր քաղաքներ ==
Դարհեմն ունի հինգ քույր-քաղաք
 Արուշա, Տանզանիա
Դարհեմ, Մեծ Բրիտանիա
Կոստրոմա, Ռուսաստան
 Տոյամա, Ճապոնիա
 Չժուչժոու, ՉԺՀ
 Կավալա, Հունաստան[3]


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Վադի Արաբա անցակետ

Վադի Արաբա անցակետ կամ Իցհակ Ռաբինի անցակետ (արաբ․՝ تقاطع وادي عربة‎‎‎‎, եբրայերեն՝ מעבר יצחק רבין‎), միջազգային սահմանային անցակետ, որը նաև հանդիսանում է Իսրայելի Հանրապետության և Հորդանանի Հաշիմյան թագավորության բաժանարար սահմանագիծ։
Վադի Արաբա անցակետը գտնվում է Հորդանանի Աքաբա և Իսրայելի Էյլաթ քաղաքների միջև։


== Պատմություն ==
Այն բացվել է 1994 թվականի օգոստոսի 8-ին։
Ունի զբոսաշրջային կարևոր նշանակություն, այն նաև կապում է երկու պետությունները միմյանց հետ։ 2006 թվականի փետրվարին իսրայելացիները իրենց սահմանային տերմինալը վերանվանել են Իսրայելի վարչապետ Իցհակ Ռաբինի անունով։
Վադի Արաբա միջազգային անցակետը բաց է շաբաթվա գրեթե բոլոր օրերին։ Բացառություն են կազմում միայն իսլամական օրացույցով նախատեսված ոչ աշխատանքային գլխավոր օրը՝ Իսլամական նոր տարին և հուդդայական «Յոմ Քապուրը»՝ քավության օրը։
Ըստ 2010 թվականի տվյալների՝ 465,059 մարդ և 8,007 տրանսպորտային միջոց հատել է Վադի Արաբա ավտոճանապարհը՝ հատելով իսրայելա-հորդանանյան սահմանը։


== Տե՛ս նաև ==
Հորդանանի աշխարհագրություն


== Ծանոթագրություններ ==
Յոնաս Հոֆման

Յոնաս Հոֆման (գերմ.՝ Jonas Hofmann; ծնվ․ հուլիսի 14, 1992, Խայդերբեգ, Գերմանիա), գերմանացի ֆուտբոլիստ, «Դորտմունդի Բորուսիայի» կիսապաշտպան, ով ներկայումս վարձավճարային հիմունքներով հանդես է գալիս գերմանական «Մայնց 05» ակումբում։


== Ակումբային կարիերա ==
Ֆուտբոլ սկսել է խաղալ «Ռոտ» ֆուտբոլային ակումբում, որտեղ մնացել է մինչև 2003/04 մրցաշրջանը, այնուհետև տեղափոխվել է «Հոֆենհայմ» ֆուտբոլային ակադեմիա։ 2011 թվականի ապրիլին նորամուտն է նշել թիմի երկրորդ կազմում, իսկ մրցաշրջանի ավարտին մասնակցում է 5 խաղի և դարձել 2 գոլի հեղինակ։


=== «Բորուսիա» Դորտմունդ ===
2011-12 մրցաշրջանի սկզբում Հաֆմանը պայմանագիր կնքեց «Բորուսիայի» հետ, որը պետք է ավարտվեր 2015 թ. հուլիսի 6-ին։ Առաջին տարում հանդես եկավ երկրորդ թիմի կազմում։ օգոստոսի 6-ին անցկացրեց իր առաջին հանդիպումը հիմնական թիմի կազմում, և հենց այդ խաղում էլ դարձավ գոլի հեղինակ, իսկ սեպտեմբերի 10-ին «Շալկե 04»-ի դարպասն ուղարկեց երկու գնդակ։
2012 թվականի դեկտեմբերի 16-ին նա իր հարազատ «Հոֆենհայմի» դեմ խաղում նորամուտը նշեց Բունդեսլիգայում, խաղի վերջնամասում փոխարինման դուրս գալով Մարիո Գյոթցեի փոխարեն։ Իր առաջին մրցաշրջանում նա մասնակցեց 3 հանդիպման, դարձավ Չեմպիոնների լիգային 2012-13 թվականի ֆինալիստ, ստացավ Բունդեսլիգայի արծաթե մեդալը և նվաճեց Գերմանիայի սուպերգավաթը։


== Ծանոթագրություններ ==
Նախկի

Նախկի (ռուս.՝ Нахки), գյուղ Ռուսաստանի Դաղստան հանրապետության Ակուշինսկի շրջանի կազմում։
Բնակչությունը վերջին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեսանկա Մաքսիմովիչ

Դեսանկա Մաքսիմովիչ (Десанка Максимовић, մայիսի 16, 1898(1898-05-16)[…], Դիվցի, Սերբիայի թագավորություն - փետրվարի 11, 1993(1993-02-11)[…], Բելգրադ, Հարավսլավիայի Դաշնային Հանրապետություն), սերբ բանաստեղծուհի, պրոֆեսոր, Սերբական գիտությունների և արվեստների ակադեմիայի անդամ (1959)։


== Կենսագրություն ==
Ծնվել է Սերբիաի Ռաբրովիցա գյուղում։ Ավարտել է Բելգրադի համալսարանի փիլիսոփայության ֆակուլտետը (1924)։ Տպագրվել է 1920 թվականից։ Աշխատել է դպրոցներում, իմանալով նացիստների հակամարդկային արարքների մասին, գրել է իր նշանավոր «Արյունոտ հեքիաթը», հանդես է եկել որպես մարդկանց իրավունքների պաշտպան։
Այցելել է Հայաստան, հանդես եկել Հայաստանին և Արարատին նվիրված բանաստեղծություններով և ուղեգրություններով, ջերմ կապերի մեջ եղել Սիլվա Կապուտիկյանի, Մետաքսեի հետ։


== Աղբյուրներ ==
Բերքառատ

Բերքառատ, գյուղ Արագածոտնի մարզի Արագածի տարածաշրջանում, Արթիկ քաղաքից 18 կմ հյուսիս-արևելք։


== Աշխարհագրական դիրք ==
Գտնվում է Արագած լեռնազանգվածի արևմտյան ստորոտում։ Հեռավորությունը մարզկենտրոնից՝ 54 կմ հյուսիս-արևմուտք, բարձրությունը ծովի մակերևույթից՝ 2090 մ։


=== Անվանումը ===
Նախկինում ունեցել է Ագուլա, Ախկուլա, Ախուլա, Աղուլա անվանումները։ Գյուղը նախկինում Ագուլա անվանմամբ ընդգրկված է եղել Երևանի նահանգի Ալեքսանդրապոլի գավառում։


== Տնտեսություն ==
Ունի տուֆի պաշարներ։ Բնակչությունը զբաղվում է անասնապահությամբ և դաշտավարությամբ։


== Բնակչություն ==
Բնակչության հիմնական մասը գաղթել է Արևմտյան Հայաստանից 1915-1920 թվականներին։ Գյուղն ունի դպրոց, բուժկետ, կապի հանգույց։ Ագարակավանի ազգաբնակչության փոփոխությունը.


== Պատմամշակութային կառույցներ ==
Գյուղն ունի XIX դարի եկեղեցի։


== Տեղական ինքնակառավարում ==
Համայնքի ղեկավար՝ Մերուժան Մինասյան։
Ավագանու անդամների ցուցակ

Վանուշ Արտավազդի Խաչատրյան
Զոհրաբ Սերգոյի Լևոնյան
Շմավոն Վարազդատի Գևորգյան
Լուսյա Արտաշի Եղոյան


== Տես նաև ==
Բերքառատի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Կրեսպիա

Կրեսպիա  (իսպ.՝ Crespiá), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 11,4 կմ²։ Բնակչությունը՝ 253 մարդ (ըստ 2010 թվականի տվյալների)։


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Ֆա մաժոր

Ֆա մաժոր, մաժոր գամմա, ֆա տոնիկայով, լատինական նշանակումը՝ F dur։ Բանալիի մոտ ունի մեկ բեմոլ։


== Ֆա մաժորում գրված հայտնի ստեղծագործություններ ==

Վոլֆգանգ Ամադեուս Մոցարտի 6-րդ սիմֆոնիան
Մոցարտի Երաժշտական կատակը
Բեթհովենի 6-րդ և 8-րդ սիմֆոնիաները
Չայկովսկու 2-րդ լարային կվարտետը
Բրամսի 3-րդ սիմֆոնիան
Շոպենի 2-րդ բալլադը
Կաբալևսկու դաշնամուրային սոնատը


== Աղբյուրներ ==
Երաժշտական դպրոցի սոլֆեջիոյի դասագիրք
Լուիջի Գրոտո

Լուիջի Գրոտո (իտալերեն՝ Luigi Groto), Կույր Ադրիա մականունով (իտալ. Cieco d'Adria / Hadria, սեպտեմբերի 7, 1541 կամ 1541, Ադրիա, Ռովիգո, Վենետո, Իտալիա - դեկտեմբերի 13, 1585(1585-12-13), Վենետիկ, Վենետիկի հանրապետություն,), իտալացի կույր ճարտասան, բանաստեղծ, վինահար, դրամատուրգ և պոետ։
Գրոտոն կորցրել է իր տեսողությունը ծնվելուց 8 օր հետո։ Սովորել է փիլիսոփայություն և գրականություն, 15 տարեկանում հայտնի ճարտասանող է դարձել հասարակության մեջ։ Նա խաղացել է Սոֆոկլեսի «Էդիպուս արքա» ողբերգության կույր Տիրեսիայի դերը։


== Հրատարակություն ==
Գրոտոն թարգմանել է իր առաջին Իլիադ երգը ութնյակներով, գրել է ողբերգություններ, կատակերգություններ, լիրիկական բանաստեղծություններ, թողել է նամակների և ելույթների հավաքածու և այլն։

«Ելույթներ» (Orazione, Orationi volgari et gelatin, Վենետիկ, 1586 թվական);
Հովվերգական դրամա «Կալիստո» (La Calisto, Վենետիկ, 1575 թվական);
Ողբերգություն
«Ադրիանա» (La Hadriana, Վենետիկ, 1582), Ռոմեոյի և Ջուլիետի սյուժեից,
«Դալիդա» (La Dalida, Վենետիկ, 1583);
«Իսահակ» (Isac, Rappresentation Nuova, Վենետիկ, 1607 թվական),
Կատակերգություն՝
«Էմիլյա» (La Emilia, Վենետիկ, 1572  թվական),
Il Thesoro, Վենետիկ, 1583  թվական,
La Alteria, Վենետիկ, 1587  թվական,
Delle Rime, Վենետիկ, 1587 թվական։


== Պատկերասրահ ==

		
		
		
		


== Ծանոթագրություններ ==


== Գրականություն ==
Giuseppe Groto, «Della vita e delle opere di Luigi Groto» (Rovigo, Jacopo Miazzi, 1777)


== Հղումներ ==
«Грото, Луиджи»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Грото // Малый энциклопедический словарь Брокгауза и Ефрона : в 4 т. — СПб., 1907—1909.
Առնջկուս

Առնջկուս (Առինջ և կույս), գյուղ Արևմտյան Հայաստանում, Վանի վիլայեթի Արծկեի գավառակում, Վանա լճից 2 կմ հյուսիս, Արեն լճակից արևելք։


== Պատմություն ==
Առնջկուսն ավերվել և ամայացել է Մեծ եղեռնի տարիներին։


== Բնակչություն ==
1850-ական թվականներին ուներ 25 տուն՝ 183 հայ, 1909 թվականին 53 տուն՝ 413 հայ բնակչով։ XX դարի սկզբին ուներ մոտ 70 տուն հայ բնակիչ։


== Տնտեսություն ==
Բնակչությունը զբաղվում էր երկրագործությամբ, այգեգործությամբ, անասնապահությամբ, մասամբ՝ ձկնորսությամբ։


== Պատմամշակութային կառույցներ ==
Գյուղն ուներ եկեղեցի։


== Կրթություն ==
Առնջկուսն ուներ հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռուդկա (գյուղ, Զաստավնայի շրջան)

Անվան այլ կիրառումների համար տե՛ս՝ ՌուդկաՌուդկա (ուկրաիներեն՝ Рудка), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Ռուդկա գյուղում բնակվում էր 211 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլիտ Շանթ

“Շանթ” ընկերությունը իր գործունեությունը սկսել է 1995 թ.-ից։ Հիմնադիրն է “Շանթ” պաղպաղակի հեղինակ, ինչպես նաև “Շանթ” ապրանքանիշի հեղինակային իրավունքով սեփականատեր Վարշամ (Յուրա) Արամի Ղարիբյանը։
Իր գործունեության հիմնական առանցք ընդունելով “Լավագույն Որակ՝ Մատչելի Գներ” նշանաբանը՝ կարճ ժամանակահատվածում ընկերությանը հաջողվել է դառնալ պաղպաղակի շուկայի առաջատարը Հայաստանում։ “Շանթ” ընկերությունը հայտնի է նաև հրուշակեղենի շուրջ 150 արտադրատեսականիներով։
Բնական, անարատ հումք, բարձրակարգ տեխնոլոգիաներ և իտալական սարքավորումներ, արդյունքում բարձրորակ, միջազգային ստանդարտներին համապատասխան արտադրանք։
“Շանթ” պաղպաղակի և հրուշակների արտադրատեսականին արտահանվել է Վրաստան, Ռուսաստան, ԱՄՆ, ընդ որում բարձր գնահատականի որակավորում է ստացել Միացյալ Նահանգների FDA գործակալության կողմից։
“Էլիտ Շանթ” ընկերության արտադրությունը բաժանված է 6 հիմնական ճյուղերի՝

Պաղպաղակ
Ալրային հրուշակեղեն
Շաքարային հրուշակեղեն
Խմորեղեն
Հաց, հացամթերք
Խմելու ջրերի և լիմոնադի արտադրություն։Արտադրությունները գործում են Երևան քաղաքի Ազատ Վշտունի 73 հասցեում։ Արտադրությունների համար անհրաժեշտ հումքերը ձեռք են բերվում տեղական արտադրողներից, ինչպես նաև արտերկրից։ Հիմնականում օգտագործվում են բնական հումքեր՝ անարատ տեղական կաթ։ Արտադրությունը իրականացվում է ինչպես ավանդական, այնպես էլ եվրոպական ժամանակակից տեխնոլոգիաներով։ Սարքավորումները հիմնականում եվրոպական են՝ իտալական, գերմանական և այլն։
“Էլիտ Շանթ” ընկերությունը համալրված է արհեստավարժ մասնագետներով։ 2009 թ.-ին “Էլիտ Շանթ” ընկերությունը կազմակերպել է “Բյուրական” աղբյուրի ջրի արտադրություն։ Ներկայումս արտադրվում են շշալցված բնական և գազավորված աղբյուրի ջրեր։ “Բյուրական” աղբյուրի ջուրը շշալցվում է Արագածոտնի մարզի Բյուրական գյուղում։
Մ.թ.ա. 256


== Դեպքեր ==
Այս թվականի դեպքերն անհայտեն


== Ծնունդներ ==


== Մահեր ==
(7066) Նեսսուս

(7066) Նեսսուս (անգլ.՝ Nessus), աստերոիդ կենտավրոսների խմբում։ Հայտնաբերվել է 1993 թվականի ապրիլի 26-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 24,49856 ա. մ., առավելագույնը մոտենում է 11,8149 ա. մ. հեռավորության վրա և հեռանում 37,1822 ա. մ., իսկ Երկրի ուղեծրին Նեսսուս աստերոիդը նվազագույնը մոտենում է 10,8151 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 44290,37 երկրային օրվա ընթացքում, իր ուղեծրով շարժվելով միջինում 0,008128 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7066) Նեսսուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զամարտինե

Զամարտինե (ռուս.՝ Замартынье), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 1183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտլու սու

Ֆուտլու սու (ռուս.՝ Футлу-су), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Չիրախչայ գետի ձախ ափին՝ 47 կմ հեռավորության վրա։ Գետի երկարությունը 15 կմ է,ավազանի տարածքը 36 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002699
Հիդրոլոգիական ուսումնասիրությունների կոդը - 109300269
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սակրաուլա (Բաղդաթի շրջան)

Սակրաուլա (վրաց.՝ საკრაულა), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Բաղդաթից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 242 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Թուրքական և իսլամական արվեստի թանգարան

Թուրքական և իսլամական արվեստների թանգարան (թուրքերեն՝ Türk ve İslam Eserleri Müzesi), թանգարան Թուրքիայի Ստամբուլ քաղաում։ Գտնվում է Սուլթանահմեդ հրապարակում՝ Իբրահիմ փաշայի պալատում։
Թանգարանը հիմնադրվել է 1914 թվականին։ Ի սկզբանե թանգարանը ուներ ուրիշ անվանում և գտնվում այլ վայրում։ Իր ներկայիս անվանումը թանգարանը ստացել է Հանրապետության հիմնադրումից հետո։ Իսկ արդեն Իբրահիմ փաշայի պալատի տեղափոխվել է 1938 թվականին։ Իբրահիմ փաշայի պալատը կառուցվել է 16-րդ դարում։ 1984 թվականին թանգարանը ստացել է Եվրոպայի Խորհրդի հատուկ մրցանակ, իսկ 1985 թվականին՝ ՅՈՒՆԵՍԿՕ-ի հատուկ մրցանակ։
Թանգարանը ունի ավելի քան 40 000 ցուցանմուշ։ Դա կերամիկայի, արձանների, ապակե իրերի, փայտից, քարից և մետաղներից պատրաստված ցուցանմուշների հավաքածու է։ Այստեղ կարելի է գտնել նաև իրեր, որոնք պատկանել են օսմանյան սուլթաններին։ Այստեղ պահվում են նաև պատմական փաստաթղթեր և ոսկյա զարդանմուշներ։ Մեծ ճանաչում ունի թանգարանի գորգերի հավաքածուն։ Այստեղ հավաքված են գորգագործության լավագույն նմուշները։
Թանգարանը ունի յոթ բաժին՝

Փայտից պատրաստված իրերի բաժին,
Հախճապակու և ապակուց պատրաստված իրերի բաժին,
Մետաղական իրերի բաժին,
Ազգագրության բաժին,
Քարից պատրաստված իրերի բաժին,
Գորգերի բաժին,
Մաքրագրության և գեղագրության բաժին։Թանգարանը բաց է առավոտյան ժամը 9:30-ից մինչ 17:30 բոլոր օրերին, բացի երկուշաբթի օրից։


== Պատկերասրահ ==

		
		
		
		
		


== Արտաքին հղումներ ==
Տեղեկություններ թանգարանի մասին Archived 2016-03-04 at the Wayback Machine.
Ֆոտոպատկերասրահ
Մատալա (գյուղ, Ասկինսկի շրջան)

Մատալա (ռուս.՝ Матала, բաշկիրերեն՝ Мәтәле), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրուքլին (այլ կիրառումներ)

Բրուքլին, կարող է վերաբերել՝

Բրուքլին - ԱՄՆ Նյու Յորք նահանգի 62 վարչական միավորներից մեկը
Բրուքլին - 2015 թվականի իռլանդական դրամատիկական ֆիլմ
Երիտասարդ միապետներ (հեռուստասերիալ)

«Երիտասարդ միապետներ» (անգլ.՝ Young Royals), շվեդական դեռահասական դրամա հեռուստասերիալ, որի գործողությունը ծավալվում է Հիլերսկի մտացածին էլիտար գիշերօթիկ դպրոցում։ Սերիալը պատմում է Շվեդիայի արքայազն Վիլհելմի, նրա սիրո պատմության և դրա պատճառով առաջացած դրամայի մասին։ Վեց սերիաներից կազմված սերիալի պրեմիերան տեղի է ունեցել Նեթֆլիքսում 2021 թվականի հուլիսի 1-ին և ստեղծվել է Լիզա Ամբյորնի, Լարս Բեկունգի և Կամիլա Հոլթերի կողմից։


== Դերերում ==
Էդվին Ռյուդինգ՝ Վիլհելմ, Շվեդիայի արքայազն, Շվեդիայի թագաժառանգ Էրիկի կրտսեր եղբայրը, Քրիստինա թագուհու որդին
Օմար Ռուդբերգ՝ Սայմոն, օտարերկրացի աշակերտ, որն ունի իտալական ծագում, Վիլհելմի գաղտնի ընկերը, Սարայի եղբայրը
Մալտե Գորդինգեր՝ Օգոստոս, դպրոցի աշակերտ, Վիլհելմի և Էրիկի եղբայրը
Ֆրիդա Արջենթո՝ Սառա, դպրոցի աշակերտ և Սիմոնի քույրը
Նիկիտա Ուգլա՝ Ֆելիցիա, դպրոցի աշակերտուհի, Օգոստոսի սիրելին, Վիլհելմի և Սառայի ընկերուհին
Պեռնիլա Օգոստոս՝ թագուհի Քրիստինա, Վիլհելմի և Էրիկի մայրը
Նատալի Վարլի՝ Մեդիսոն, Հիլերսկայի աշակերտուհի, Ֆելիցիայի սենյակի հարևանուհին
Գլորիա Պիրես՝ Լինդա, Սայմոնի և Սառայի մայրը


== Ծանոթագրություններ ==
Օլգա Օրոսկո

Օլգա Օրոսկո (իսպ.՝ Olga Noemí Gugliotta Orozco, մարտի 17, 1920(1920-03-17), Toay, Լա Պամպա (պրովինցիա), Արգենտինա - օգոստոսի 15, 1999(1999-08-15), Բուենոս Այրես, Արգենտինա), արգենտինացի բանաստեղծուհի, ժուռնալիստ։


== Կենսագրություն ==
Հայրը եղելէ սիցիլիացի, մայրը՝ արգենտինացի։ Օլգան մեծացել է Բաիա Բլանկա քաղաքում, 16 տարեկանում տեղափոխվել Բուենոս Այրես։ Ավարտել է Բուենոս Այրեսի համալսարանը։ Որպես լրագրող աշխատել է մամուլում և ռադիոյում, հանդես է եկել թատրոնի բեմում։ Նա ընկերացել է արգենտինացի բանաստեղծուհի, վիպասան, թարգմանչուհի Ալեխանդրա Պիսարնիկ հետ, նրանք բանաստեղծություններ են նվիրել միմյանց։
Գրականության մեջ Օլգան պատկանում էր այսպես կոչված երրորդ ավանգարդին, որը ձևավորվել է սյուրռեալիզմի ազդեցության տակ։
Օլգա Օրոսկոն բազմաթիվ մրցանակների դափնեկիր, այդ թվում՝ Գաբրիելա Միստրալի անվան և Խուան Ռուլֆոյի անվան մրցանակների (1998 թ.)։ Նրա բանաստեղծությունները թարգմանվել են մի շարք եվրոպական լեզուներով։
1994 թվականին բանաստեղծուհու հայրենի քաղաքում բացվել է նրա տուն-թանգարանը, որը համարվում է մշակութային կենտրոն։ Տուն-թանգարանում պահվում Օրոսկոյի գրադարանը։


== Գրքեր ==
«Հեռվից» (Desde lejos, 1946)
«Մահ մահից հետո»  (Las muertes, 1951)
«Վտանգավոր խաղեր»  (Los juegos peligrosos, 1962)
«Խավարը լույս է, բայց տարբեր» (La oscuridad es otro sol 1967, արձակ բանաստեղծություններ)
Վայրի բնության թանգարան  (Museo salvaje, 1974)
«29 բանաստեղծություն» (Veintinueve poemas, 1975)
«Երգեր Բերենիկեի համար» (Cantos a Berenice, 1977)
«Անորսալի իրականություն»  (Mutaciones de la realidad, 1979
Գիշերը ջրի վրա  (La noche a la deriva, 1984)
«Երկնքի ստորին կողմը»  (En el revés del cielo, 1987)
«Այս աշխարհում այս շուրթերով»  (Con esta boca en este mundo, 1994)
«Լույսը անդունդ է» (También la luz es un abismo, 1998)
«Անտեսանելիի բռնկումները» (Relámpagos de lo invisible, 1998)


== Գրականություն ==
Torres de Peralta E. La poética de Olga Orozco: desdoblamiento de Dios en máscara de todos. Madrid: Playor, 1987
Acercamientos a Olga Orozco/ José Brú, ed. Guadalajara: Universidad de Guadalajara, 1998
Legaz M.E. La escritura poética de Olga Orozco: una lección de luz. Buenos Aires: Corregidor, 2010
Lergo Martín I. Olga Orozco: territorios de fuego para una poética. Sevilla: Universidad de Sevilla, 2010
Plöger E. Die Todesthematik im lyrischen Werk von Olga Orozco: eine intertextuelle Studie. Aachen: Shaker Verlag, 2010


== Ծանոթագրություններ ==


== Արտաքին հղումներ ==
Стихи on line
Стихи on line
Видео
Диссертация о творчестве Ольги Ороско, 2008(իսպ.)
Կարազիրիկովո (այլ կիրառումներ)

Կարազիրիկովո, կարող է վերաբերել՝

Կարազիրիկովո - գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Կարազիրիկովո - գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Նովոսյոլովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1790 թվականին։
2001 թվականի տվյալներով Նովոսյոլովկա գյուղում բնակվում էր 186 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 581,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեսչանկա (Տերսայի վտակ)

Անվան այլ կիրառումների համար տե՛ս՝ Պեսչանկա (այլ կիրառումներ)Պեսչանկա (ռուս.՝ Песчанка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Տարսա գետի ձախ ափին՝ 223 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300212107000008633
Հիդրոլոգիական ուսումնասիրությունների կոդը - 107000863
Ավազանի կոդը - 05.01.03.002
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սադովոե (այլ կիրառումներ)

Սադովոե, կարող է վերաբերել՝

Սադովոե - ավան, Ուկրաինայի Դոնեցկի մարզի Շախտյորսկի շրջանում
Սադովոե - ավան, Ուկրաինայի Խարկովի մարզի Կրասնոգրադի շրջանում
Սադովոե - ավան, Ուկրաինայի Նիկոլաևի մարզի Սնիգիրյովկայի շրջանում
Սադովոե - ավան, Ուկրաինայի Վիննիցայի մարզի Կազատինի շրջանում
Սադովոե - գյուղ, Ուկրաինայի Դոնեցկի մարզի Ամվրոսիևսկի շրջանում
Սադովոե - գյուղ, Ուկրաինայի Դոնեցկի մարզի Վոլոդարսկիում
Սադովոե - գյուղ, Ուկրաինայի Ժիտոմիրի մարզի Կորոստիշևի շրջանում
Սադովոե - գյուղ, Ուկրաինայի Խարկովի մարզի Բլիզնյուկովի շրջանում
Սադովոե - գյուղ, Ուկրաինայի Խարկովի մարզի Լոզովայայի շրջանում
Սադովոե - գյուղ, Ուկրաինայի Խարկովի մարզի Կուպյանսկի շրջանում
Սադովոե - գյուղ, Ուկրաինայի Խմելնիցկիի մարզի Դերաժնյայի շրջանում
Սադովոե - գյուղ, Ուկրաինայի Խմելնիցկիի մարզի Նովոուշիցկի շրջանում
Սադովոե - գյուղ, Ուկրաինայի Խմելնիցկիի մարզի Չեմերովեցի շրջանում
Սադովոե - գյուղ, Ուկրաինայի Կիրովոգրադի մարզի Բոբրինեցի շրջանում
Սադովոե - գյուղ, Ուկրաինայի Ղրիմի Ինքնավար Հանրապետության Կիրովի շրջանում
Սադովոե - գյուղ, Ուկրաինայի Ղրիմի Ինքնավար Հանրապետության Նիժնեգորսկի շրջանում
Սադովոե - գյուղ, Ուկրաինայի Նիկոլաևի մարզի Արբուզինկայի շրջանում
Սադովոե - գյուղ, Ուկրաինայի Սումիի մարզի Բելոպոլիեի շրջանում
Սադովոե - գյուղ, Ուկրաինայի Սումիի մարզի Ռոմնիի շրջանում
Սադովոե - գյուղ, Ուկրաինայի Վիննիցայի մարզի Լիտինկայի շրջանում
Սադովոե - գյուղ, Ուկրաինայի Օդեսայի մարզի Բելգորոդ-Դնեստրովսկիի շրջանում
Մարինի (Ալյեի գավառ)

Մարինի (ֆր.՝ Marigny ), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սուվինի կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03162։


== Բնակչություն ==
Համայնքի բնակչությունը 2008 թվականին կազմում էր 188 մարդ։


== Տնտեսություն ==
2007 թվականի տվյալներով 139 աշխատունակ տարիքի մարդկանցից (15-64 տարեկան) 110-ը տնտեսապես ակտիվ էին, 29-ը անգործունակ (ակտիվության ցուցանիշը 79,1 %, 1999 թվականին եղել է՝ 78,1 %)։ 110 աշխատունակ բնակիչներից 108-ը աշխատում էին (60 տղամարդ և 48 կին), անաշխատանք էին 2-ը (1 տղամարդ և 1 կին)։ 29 անգործունակ մարդկանցից 11-ը աշակերտներ կամ ուսանողներ են, 16-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մարինի» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-17 
«Մարինի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Մարևկա (գյուղ, Պեստրավսկի շրջան)

Անվան այլ կիրառումների համար տե՛ս՝ ՄարևկաՄարևկա (ռուս.՝ Марьевка), գյուղ Ռուսաստանի Սամարայի մարզի Պեստրավսկի շրջանի կազմում։
Բնակչությունը վերջին գրանցված տվյալներով կազմում էր 1878 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերնյավկա (այլ կիրառումներ)

Չերնյավկա, կարող է վերաբերել՝

Չերնյավկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Չերնյավկա - գյուղ, Ուկրաինայի Վիննիցայի մարզի Օրատովկայի շրջանում